Вытворчасць карысных прадуктаў, іх захаванне было задачай і ў фіналістаў у намінацыі “Аграпрымысловыя тэхналогіі і вытворчасць. Сельская гаспадарка”. Асабліва цікавымі былі распрацоўкі супрацоўнікаў Нацыянальнай акадэміі навук. Яны зрабілі ўпэўненыя крокі ў арганічным земляробстве, у вытворчасці і пашырэнні асартыменту сухіх сняданняў, араматызацыі алкагольнай прадукцыі — супрацоўнікі Навукова-практычнага цэнтра НАН Беларусі па харчаванні ўпершыню стварылі навуковую базу па выкарыстанні драўніны дуба пры вытворчасці алкагольнай прадукцыі і распрацавалі ўнікальны араматычны спектр напіткаў, што дазволіла стварыць новыя беларускія брэнды. Навучэнка клецкай сярэдняй школы № 1 Вікторыя Васількевіч распрацавала экалагічна чысты антысептычны прэпарат для апрацоўкі фруктаў “Антыгніль”, які дазволіць без усялякай шкоды для здароўя чалавека захоўваць свежымі плады і ягады і не страчваць вітаміны ў іх. У гэтым сектары пераможцамі сталі супрацоўнікі Навукова-практычнага цэнтра НАН Беларусі па земляробстве Алена Далгова і Юрый Шашко з распрацоўкай высокадакладнага метаду ідэнтыфікацыі ўзбуджальнікаў, якія выклікаюць захворванні раслін.